Dagsorden

DH Aalborg Bestyrelsesmøde den 21. august 2018

kl. 17.00 – ca. 21.30

”Trekanten” Sebbersundvej 2a, 9220 Aalborg SØ

Udsendt den 21. marts 2018

Kl. 17.00

Palle har lovet at vise billeder og fortælle om dem, fra hans rejse til Afrika

Varer ca. 1½ time og så spørgsmål

Derefter spiser vi middag

Kl. ca. 19.30

Bestyrelsesmøde

Tilmelding til Palle Brøndum

Tilmelding senest den 17 August 2018

Tlf. 21 79 83 48

Mail.

Pallebroendum69@gmail.com

**Deltager:** Sinne, Christian, Allis, Palle, Bernd, Birthe, Ashgar, Linette, Charlotte, Dorthe og Anne-Louise

**Afbud:** Susanne, Steffen og Ulla

1. **Velkomst ved næstformanden**
2. **Valg af ordstyrer**Palle
3. **Valg af referent**

Anne-Louise

1. **Godkendelse af dagsordenen**Ja
2. **Økonomi**Vi har fået 5000 kr. af Aalborg Kommune i §18 midler + 35.000kr. fra DH på landsplan.
3. **Evaluering af Forårsudstilling**4100kr. for en stand til Forårsudstillingen (2018), dog stiger prisen til næste år. Når prisen for næste år tilkendegives, tager Palle det op til et FU møde. Palle kender prisen til oktober, og deltagelse til Forårsudstillingen tages derfor op til årsmødet.

Ved evt. deltagelse næste år, skal der muligvis gøres mere opmærksom på, hvad DH er, hvor mange foreninger, der er med og hvad, vi står for. Måske også lave et indslag, hvor børn kan ”prøve” noget (eks. at være blind, sidde i kørestol mv.) for at skabe opmærksomhed om DH.

En mulighed kunne også være at finde en fællesnævner (DH er naturligvis en fællesnævner) ved alle foreningerne, for at gøre opmærksom på os som helhed.

Nedenstående er forslag om alternativer til Forårsudstillingen, hvilket drøftes yderligere til kommende FU møder.

**Drøftelse af evt. alternativ til Forårsudstilling**- Aalborg By Night er blevet forslået som alternativ til Forårsudstillingen.
- Et samarbejde med Aalborg Storcenter, hvor der gøres opmærksom på DH, er også forslået.
- Trekanten (og andre kulturhuse) som alternativ.
- Frivilligmarkedet på Gammeltorv.
- Frivilligbørs er også forslået.
- Frederikshavn har en Handicapmesse, hvor foreninger mv. kan have en stand (gøres også i Aars og Hjørring).
- Menneskebiblioteket, hvor folk udefra kan mødes med mennesker med handicap. Kan evt. annonceres til Aalborg I Rødt eller lign. I den forbindelse skal vi finde en samarbejdspartner, som kan stå for det praktiske (FOKUS eller Dansk Oplysnings Forbund kunne være en mulighed). Der forefindes også en hjemmeside, der hedder [www.menneskebiblioteket.dk](http://www.menneskebiblioteket.dk), hvor der kan findes mere info.

1. **Bernd om DH nye positioner for forretningsudvalget**Ulla, Steffen og Christian står for DH’s Facebooks profil.

Ulla står for hjemmesiden. Christian har også tilbudt at opdatere DH’s hjemmeside.
Palle står for forplejning til FU- og bestyrelsesmøder samt at bestille og afbestille lokaler.
Asghar står for teleslynge.
Birthe og Anders er i Handicaprådet. Christian, Bernd og Steffen er stedfortrædere.
Bernd er næstformand.

1. **Gensidig orientering**Diabetes foreningen har fået en henvendelse fra Aalborg Kommune om at planlægge Smertens Dag, som foregår den 11. maj mellem 10-16 i Medicinerhuset. Det handler om at give information om kroniske smerter via workshops, fagpersoner mv. Den 5. september er inviteret til planlægningsmøde, hvor Susanne fra Diabetesforeningen deltager. Ønsker andre at deltage, er der mulighed for det. Dog kendes tilmeldingsfristen ikke.

Der er også Frivillig Fredag i Skalborghallen/Agri Nord. Det foregår 28. september 2018, og 1. september er tilmeldingsfrist. Diabetes foreningen har meldt sig til. Aalborg Kommune står for eventet.

Endvidere har Diabetesforeningen søgt at udbrede kendskabet til diabetes hos hjemløse og andre udsatte. Foreningen deltager derfor i Karolinelund til eventet, Udsattedagen, som foregår den 1. september, kl. 11-16.

Flere af DH’s foreninger, herunder Diabetesforeningen, har fået invitation til at deltage i Inklusionssamarbejdet den 21. september, som afholdes af Aalborg Kommune, og omhandler inklusion af folkeskoleelever med forskellige diagnoser.

Birthe orienterer om Dobbeltminoritet projektet, som omhandler mennesker med handicap og anden etnisk baggrund. Efter projektets afslutning arbejdes der stadig videre, og der er lavet en fælles dag på Globen (ligger på Sebbersundvej, Aalborg Øst), hvor flere handicapforeninger uddeler pjecer mv. Endnu en temadag laves til november i år. Der kommer en invitation til alle foreninger fra Katja senere på året. Husk tilmeldingsblanketter til de respektive foreninger på dagen!

1. **Orientering fra næstformanden**

Der skal planlægges julefrokost, og Dorthe hører Susanne ang. planlægning. Der er lokaler ved Den Nye Patientrådgivning ved Kapellet/Sygehus Syd, som evt. kan anvendes (plads til 90 mennesker).

Der skal dog være styr på tilmelding i år! Om man drikker vin, øl eller vand skal fremgå på tilmeldingsblanketten.
Julefrokost skal være en onsdag aften fra kl. 17.30 (5. december er forslået, og der gives en tilbagemelding fra Dorthe og Susanne om det kan lade sig gøre den dag).

1. **Evt.**

Der holdes temadag i Hjerneskadeforeningen ved Kræftens Bekæmpelse den 19. september om erkendelsesprocessen vedr. at blive diagnosticeret med hjerneskade. Eventet starter om eftermiddagen og varer til aftenen. Der er mulighed for deltagelse, såfremt det ønskes.

Det er forslået, at lave en temadag om mennesket bag handicappet, således der kommer et mere positivt syn på at have et handicap i DK. Dette er også i forlængelse af at finde en fællesnævner for foreningerne i DH.